《满江红 读卢忠烈传，用岳武穆韵》
清代·仇元善

剪烛西窗，听秋雨潇潇不歇。闲凭吊，贾庄遗事，感怀忠烈。

正气到今留青史，丹心自昔悬明月。赖先生万里作长城，勤王切。

狐踪渡，冰和雪，羊房堡，追而灭。自将军去后，金瓯旋缺。

百战难销钜鹿恨，千秋犹洒龙泉血。悔当初不斩佞臣头，归天阙。

作者简介：仇元善，字长文，宜兴人。